Raketa hujumidan mudofaa tizimining yangi raketasi sinovi Sari-Shag‘an poligonida (Qozog‘iston) muvaffaqiyatli tarzda o‘tkazilgan. Foto: TASS Rossiya havo-kosmik kuchlari raketa hujumidan mudofaa tizimining yangi raketasini sinovdan o‘tkazdi. Bu haqda Rossiya mudofaa vazirligi xabar berdi. Xabarda aytilishicha, sinov Sari-Shag‘an poligonida (Qozog‘iston) muvaffaqiyatli tarzda amalga oshirilgan. Havo-kosmik kuchlari raketa hujumidan mudofaa bo‘linmasi komandiri general-mayor Sergey Grabchukning so‘zlariga ko‘ra, «qator sinovlardan so‘ng yangi mudofaa tizimining barcha xususiyatlari tasdiqdan o‘tgan, berilgan jangovar vazifalar aniqlik bilan bajarilgan». Rossiya mudofaa vazirligi Sari-Shag‘an poligonida raketa sinovi o‘tkazilganligi to‘g‘risida oxirgi marta 2019 yil iyulda xabar bergandi.